title: Decizia 2004/197/PESC a Consiliului din 23 februarie 2004 de înființare a mecanismului de gestionare a finanțării costurilor comune ale operațiunilor Uniunii Europene care au implicații militare sau de apărare

text:
Anunţ juridic important

|

32004D0197

Official Journal L 063 , 28/02/2004 P. 0068 - 0082 Ediţie specială în limba cehă Chapter 18 Volume 03 P. 66  - 82 Ediţie specială în limba estonă Chapter 18 Volume 03 P. 66  - 82 Ediţie specială în limba maghiară Chapter 18 Volume 03 P. 66  - 82 Ediţie specială în limba lituaniană Chapter 18 Volume 03 P. 66  - 82 Ediţie specială în limba letonă Chapter 18 Volume 03 P. 66  - 82 Ediţie specială în limba malteză Chapter 18 Volume 03 P. 66  - 82 Ediţie specială în limba polonă Chapter 18 Volume 03 P. 66  - 82 Ediţie specială în limba slovacă Chapter 18 Volume 03 P. 66  - 82 Ediţie specială în limba slovenă Chapter 18 Volume 03 P. 66  - 82

		20040223Decizia 2004/197/PESC a Consiliuluidin 23 februarie 2004de înființare a mecanismului de gestionare a finanțării costurilor comune ale operațiunilor Uniunii Europene care au implicații militare sau de apărareCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 13 alineatul (3) și articolul 28 alineatul (3),întrucât:(1) Consiliul European, reunit la Helsinki în zilele de 10 și 11 decembrie 1999, a decis în special că, în procesul de cooperare voluntară în cadrul operațiunilor conduse de Uniunea Europeană, statele membre trebuie să fie în măsură, în anul 2003, să desfășoare într-un interval de șaizeci de zile și să susțină timp de cel puțin un an forțe militare cu un efectiv de până la 50000 - 60000 de persoane, capabile să îndeplinească toate misiunile de tip Petersberg.(2) Consiliul European, reunit la Salonic în zilele de 19 și 20 iunie 2003, și-a exprimat satisfacția cu privire la concluziile Consiliului din 19 mai 2003, care au confirmat în special necesitatea unei capacități de reacție militară rapidă a Uniunii Europene.(3) La 22 septembrie 2003, Consiliul a decis este necesar ca Uniunea Europeană să aibă capacitatea de a administra de o manieră flexibilă finanțarea costurilor comune ale operațiunilor militare, indiferent de anvergura, complexitatea sau urgența acestora, în special prin înființarea, până la 1 martie 2004, a unui mecanism de finanțare permanent cu scopul de a-și asuma finanțarea costurilor comune ale fiecărei operațiuni militare viitoare a Uniunii.(4) La 17 iunie 2002, Consiliul a aprobat documentul 10155/02 privind finanțarea operațiunilor de gestionare a crizelor conduse de Uniunea Europeană care au implicații militare sau de apărare.(5) Articolul 28 alineatul (3) din Tratatul privind Uniunea Europeană prevede că statele membre ai căror reprezentanți în Consiliu au formulat o declarație oficială în temeiul articolului 23 alineatul (1) paragraful al doilea, nu sunt obligate să contribuie la finanțarea operațiunii respective care are implicații militare sau de apărare.(6) Conform articolului 6 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și punerea în aplicare a deciziilor și acțiunilor Uniunii Europene care au implicații în materie de apărare, nici la finanțarea mecanismului,DECIDE:Articolul 1DefinițiiÎn sensul prezentei decizii, se înțelege prin:(a) state membre participante: statele membre ale Uniunii Europene, cu excepția Danemarcei;(b) state care contribuie: statele membre care contribuie la finanțarea operațiunilor avute în vedere, în conformitate cu articolul 28 alineatul (3) din Tratatul privind Uniunea Europeană, precum și statele terțe care contribuie la finanțarea costurilor comune ale acestei operațiuni în temeiul acordurilor pe care le-au încheiat cu Uniunea Europeană.CAPITOLUL 1MECANISMULArticolul 2Înființarea mecanismului(1) Se înființează mecanismul de gestionare a finanțării costurilor comune ale operațiunilor Uniunii Europene care au implicații militare sau de apărare.(2) Mecanismul este denumit ATHENA.(3) ATHENA acționează în numele statelor membre participante sau, în cazul operațiunilor specifice, al statelor care contribuie, așa cum sunt acestea definite la articolul 1.Articolul 3Capacitatea juridicăÎn vederea gestionării administrative a finanțării operațiunilor Uniunii Europene care au implicații militare sau de apărare, ATHENA dispune de capacitatea juridică necesară, în special pentru a deține un cont bancar, a dobândi, a deține sau a înstrăina bunuri, a încheia contracte sau acorduri administrative și a sta în justiție. ATHENA nu are scop lucrativ.Articolul 4Coordonarea cu terțiiÎn măsura în care acest lucru este necesar pentru îndeplinirea misiunilor sale și cu respectarea obiectivelor și politicilor Uniunii Europene, ATHENA își coordonează activitățile cu statele membre, instituțiile comunitare și organizațiile internaționale.CAPITOLUL 2STRUCTURA ORGANIZATORICĂArticolul 5Organele de gestiune și personalul(1) ATHENA este gestionată, sub autoritatea comitetului special, de către:(a) administrator;(b) comandantul fiecărei operațiuni, în ceea ce privește operațiunea pe care o comandă (denumit în continuare comandantul operațiunii);(c) contabil.(2) ATHENA utilizează, în măsura posibilului, structurile administrative existente ale Uniunii Europene. ATHENA recurge la personalul pus la dispoziție, după caz, de instituțiile Uniunii Europene sau detașat de către statele membre.(3) Secretarul general al Consiliului poate pune la dispoziția administratorului sau contabilului personalul necesar pentru exercitarea funcțiilor acestora, eventual la propunerea unui stat membru participant.(4) Organele și personalul ATHENA sunt mobilizate în funcție de nevoile operaționale.Articolul 6Comitetul special(1) Se înființează un comitet special alcătuit dintr-un reprezentant al fiecărui stat membru participant (denumit în continuare comitetul special). Comisia participă la ședințele comitetului special fără a lua parte la vot.(2) ATHENA este gestionat sub autoritatea comitetului special.(3) Atunci când examinează finanțarea costurilor comune ale unei anumite operațiuni:(a) comitetul special este alcătuit dintr-un reprezentant al fiecărui stat membru care contribuie;(b) reprezentanții statelor terțe care contribuie participă la lucrările comitetului special; aceștia nu iau parte și nu asistă la vot;(c) comandantul operațiunii sau reprezentantul său participă la lucrările comitetului special fără a lua parte la vot.(4) Președinția Consiliului Uniunii Europene convoacă și prezidează ședințele comitetului special. Administratorul asigură secretariatul comitetului. El întocmește procesul-verbal al rezultatelor deliberărilor comitetului. Administratorul nu ia parte la vot.(5) Contabilul participă, dacă este cazul, la lucrările comitetului special, fără a lua parte la vot.(6) La cererea unui stat membru participant, a administratorului sau a comandantului operațiunii, președinția convoacă comitetul special în termen de cincisprezece zile.(7) Administratorul informează în mod corespunzător comitetul special cu privire la orice pretenție sau orice contestație adresate ATHENA.(8) Comitetul hotărăște cu unanimitatea membrilor din componența sa, luându-se în considerare componența sa așa cum este definită aceasta la alineatele (1) și (3). Deciziile sale au caracter obligatoriu.(9) Comitetul special aprobă toate bugetele, luând în considerare valorile de referință relevante și, în general, exercită competențele prevăzute la articolele 18, 19, 20, 21, 22, 24, 25, 27, 29, 31, 32, 36, 37, 38, 39 și 41.(10) Comitetul special este informat de administrator, de comandantul operațiunii și de contabil, în conformitate cu prezenta decizie.(11) Textul actelor aprobate de comitetul special în conformitate cu articolele 18, 19, 20, 21, 22, 24, 27, 29, 31, 32, 37, 38, 39 și 41 este semnat de președintele comitetului special la data aprobării acestora și de administrator.Articolul 7Administratorul(1) Secretarul general al Consiliului numește administratorul și cel puțin un administrator adjunct pe o durată de trei ani.(2) Administratorul își exercită atribuțiile în numele ATHENA.(3) Administratorul:(a) întocmește și supune comitetului special orice proiect de buget; secțiunea privind cheltuielile referitoare la o operațiune din orice proiect de buget se stabilește la propunerea comandantului operațiunii;(b) adoptă bugetele după aprobarea acestora de către comitetul special;(c) este ordonatorul secțiunilor privind veniturile, privind costurile comune aferente pregătirii sau continuării operațiunilor și privind cheltuielile comune operaționale' angajate în afara etapei active a operațiunii;(d) în ceea ce privește veniturile, pune în aplicare acordurile financiare încheiate cu terții, referitoare la finanțarea costurilor comune ale operațiunilor militare ale Uniunii.(4) Administratorul asigură respectarea regulilor stabilite prin prezenta decizie și aplicarea deciziilor comitetului special.(5) Administratorul este împuternicit să ia măsurile pe care le consideră utile pentru execuția cheltuielilor finanțate prin intermediul ATHENA. Administratorul informează comitetul special cu privire la aceasta.(6) Administratorul coordonează lucrările privind problemele financiare referitoare la operațiunile militare ale Uniunii. Administratorul este punctul de contact cu administrațiile naționale și, după caz, cu organizațiile internaționale pentru aceste subiecte.(7) Administratorul răspunde în fața comitetului special.Articolul 8Comandantul operațiunii(1) Comandantul operațiunii își exercită în numele ATHENA atribuțiile referitoare la finanțarea costurilor comune ale operațiunii pe care o conduce.(2) Pentru operațiunea pe care o conduce, comandantul operațiunii:(a) transmite administratorului propunerile sale pentru secțiunea din proiectele de buget privind cheltuielile - costurile comune operaționale;(b) execută, în calitate de ordonator, creditele privind costurile comune operaționale; își exercită autoritatea asupra oricărei persoane care participă la execuția acestor credite, inclusiv cu titlu de prefinanțare; poate atribui contracte și încheia contracte în numele ATHENA; poate deschide un cont bancar în numele ATHENA pentru operațiunea pe care o comandă.(3) Comandantul operațiunii este autorizat să adopte, pentru operațiunea pe care o comandă, măsurile pe care le consideră utile pentru execuția cheltuielilor finanțate prin intermediul ATHENA. El informează administratorul și comitetul special cu privire la aceasta.Articolul 9Contabilul(1) Secretarul general al Consiliului numește contabilul și cel puțin un contabil adjunct pe o durată de doi ani.(2) Contabilul își exercită atribuțiile în numele ATHENA.(3) Contabilul este însărcinat cu:(a) execuția corespunzătoare a plăților, încasarea veniturilor și recuperarea creanțelor constatate;(b) întocmirea situației financiare anuale a ATHENA și, după finalizarea fiecărei operațiuni, a situației financiare a operațiunii;(c) acordarea de asistență administratorului în momentul în momentul în care acesta depune situația financiară anuală sau situația unei operațiuni la comitetul special, spre aprobare;(d) ținerea contabilității ATHENA;(e) definirea regulilor și a metodelor contabile, precum și a planului de conturi;(f) definirea și validarea sistemelor contabile pentru venituri, precum și, după caz, cu validarea sistemelor stabilite de către ordonator și destinate furnizării sau justificării informațiilor contabile;(g) păstrarea documentelor justificative;(h) gestionarea trezoreriei, împreună cu administratorul.(4) Administratorul și comandantul operațiunii furnizează contabilului toate informațiile necesare întocmirii unei situații financiare care să prezinte o imagine fidelă a patrimoniului ATHENA și a execuției bugetului administrate de ATHENA. Ei garantează fiabilitatea acestora.(5) Contabilul răspunde în fața comitetului special.Articolul 10Dispoziții generale aplicabile administratorului, contabilului și personalului ATHENA(1) Funcțiile de administrator sau administrator adjunct, pe de o parte, și de contabil sau contabil adjunct, pe de altă parte, sunt incompatibile între ele.(2) Administratorii adjuncți sunt subordonați administratorului. Contabilii adjuncți sunt subordonați contabilului.(3) În caz de absență sau de incapacitate a administratorului, acesta este înlocuit de un administrator adjunct. În caz de absență sau de incapacitate a contabilului, acesta este înlocuit de un contabil adjunct.(4) În exercitarea funcțiilor lor în numele ATHENA, funcționarii și alți agenți ai Comunităților Europene se supun reglementărilor care li se aplică.(5) Personalul pus la dispoziția ATHENA de către statele membre se supune acelorași reguli ca și cele prevăzute în decizia Consiliului referitoare la regimul aplicabil experților naționali detașați și dispozițiilor care fac obiectul unui acord între administrația națională respectivă și o instituție comunitară sau ATHENA. Cu toate acestea, în toate cazurile, statul membru care efectuează detașarea preia în sarcina sa drepturile experților definiți în decizia Consiliului referitoare la regimul care se aplică experților naționali detașați.(6) Înainte de numire, personalul ATHENA trebuie să fi primit autorizația de acces la informațiile clasificate, cel puțin până la nivelul "secret UE", deținute de Consiliu, sau o autorizație echivalentă din partea unui stat membru.(7) Administratorul poate negocia și încheia cu statele membre sau cu instituții comunitare acorduri în vederea desemnării anticipate a personalului care ar putea, în caz de nevoie, să fie pus de îndată la dispoziția ATHENA.CAPITOLUL 3STATELE TERȚE CARE CONTRIBUIEArticolul 11Acordurile administrative permanente și ad hoc privind modalitățile de plată a contribuțiilor statelor terțe(1) În cadrul acordurilor încheiate între Uniunea Europeană și statele terțe desemnate de Consiliu drept state care ar putea contribui la operațiunile Uniunii sau la o anumită operațiune a Uniunii, administratorul negociază cu aceste state terțe acorduri administrative permanente sau ad hoc. Aceste acorduri iau forma unui schimb de scrisori între ATHENA și serviciile administrative competente din statele terțe respective, prin care se stabilesc modalitățile necesare pentru facilitarea plății rapide a contribuțiilor la orice operațiune militară viitoare a Uniunii.(2) Până la încheierea acordurilor prevăzute la alineatul (1), administratorul poate lua măsurile necesare pentru facilitarea efectuării plății de către statele terțe care contribuie.(3) Administratorul informează în prealabil comitetul special cu privire la acordurile avute în vedere înainte de a le semna în numele ATHENA.(4) La lansarea de către Uniune a unei operațiuni militare, administratorul pune în aplicare, pentru sumele contribuțiilor decise de Consiliu, acordurile cu statele terțe care contribuie la operațiunea respectivă.CAPITOLUL 4CONTURILE BANCAREArticolul 12Deschiderea și destinația(1) Administratorul deschide unul sau mai multe conturi bancare în numele ATHENA.(2) Toate conturile bancare sunt deschise la o instituție financiară de prim rang, având sediul social în unul din statele membre ale Uniunii.(3) Contribuțiile statelor care contribuie se varsă în aceste conturi. Acestea din urmă se utilizează pentru plata costurilor gestionate de ATHENA și pentru a pune la dispoziția comandantului operațiunii avansurile de trezorerie necesare efectuării cheltuielilor legate de costurile comune ale unei operațiuni militare. Nu se autorizează nici un fel de descoperit de cont la aceste conturi bancare.Articolul 13Gestionarea fondurilor(1) Orice plată efectuată din contul ATHENA necesită atât semnătura administratorului sau a unui administrator adjunct, pe de o parte, cât și a contabilului sau a unui contabil adjunct, pe de altă parte.(2) Fondurile gestionate de ATHENA, inclusiv cele încredințate comandantului operațiunii, nu pot fi depuse decât la o instituție financiară de prim rang, în euro și într-un cont la vedere sau pe termen scurt.CAPITOLUL 5COSTURILE COMUNEArticolul 14Definiția costurilor comune și a perioadelor de eligibilitate(1) Costurile comune enumerate în anexa I sunt suportate de ATHENA, indiferent de data în care survin. Dacă sunt înscrise la un articol din buget referitor la operațiunea la care se raportează cel mai mult, ele sunt considerate drept costuri operaționale ale acestei operațiuni. În celelalte cazuri, sunt considerate drept costuri comune aferente pregătirii sau continuării operațiunilor.(2) Pe de altă parte, în etapa pregătitoare a operațiunii, care începe la data la care Consiliul decide că Uniunea va desfășura operațiunea militară, în afară de cazul în care Consiliul stabilește o dată anterioară, și se încheie în ziua în care este numit comandantul operațiunii, ATHENA își asumă costurile comune operaționale enumerate în anexa II.(3) În etapa activă a unei operațiuni, care durează de la data numirii comandantului operațiunii până la data la care Comandamentulal operațiunii își încetează activitatea, ATHENA își asumă următoarele costuri comune operaționale:(a) costurile comune enumerate în anexa III-A;(b) costurile comune enumerate în anexa III-B, în cazul în care Consiliul hotărăște astfel.(4) De asemenea, fac parte din costurile comune operaționale ale unei operațiuni cheltuielile necesare pentru lichidarea acesteia, așa cum sunt enumerate în anexa IV.Operațiunea este lichidată atunci când echipamentele și infrastructura finanțate în comun pentru această operațiune și-au găsit destinația finală, iar conturile operațiunii au fost stabilite.(5) Nici o cheltuială destinată acoperirii unor costuri care ar fi fost oricum suportate de către unul sau mai multe state care contribuie, de către o instituție comunitară sau o organizație internațională, independent de organizarea unei operațiuni, nu poate fi eligibilă cu titlu de cost comun.Articolul 15Exerciții(1) Costurile comune aferente exercițiilor Uniunii Europene sunt finanțate prin intermediul ATHENA potrivit unor reguli și proceduri analoage celor care se aplică operațiunilor la care contribuie toate statele membre participante.(2) Aceste costuri comune includ, în primul rând, costurile marginale pentru comandamentele dizlocabile sau fixe și, în al doilea rând, costurile marginale aferente recurgerii, de către Uniunea Europeană, la mijloacele și capacitățile comune ale Organizației Tratatului Atlanticului de Nord (NATO) puse la dispoziție pentru un exercițiu.(3) Costurile comune aferente exercițiilor nu includ costurile pentru:(a) achizițiile de active fixe, inclusiv cele care privesc clădirile, infrastructura și echipamentele;(b) etapa de planificare și de pregătire a exercițiilor;(c) transportul, încazarmarea și cazarea forțelor.Articolul 16Suma de referințăOrice acțiune comună prin care Consiliul decide că Uniunea va desfășura o operațiune militară, precum și orice acțiune comună sau decizie prin care Consiliul decide să prelungească o operațiune a Uniunii presupune o sumă de referință pentru costurile comune ale acestei operațiuni. Administratorul evaluează, în special cu sprijinul Statului Major al Uniunii și, dacă este în funcție, al comandantului operațiunii, suma estimată ca necesară pentru a acoperi costurile comune ale operațiunii în perioada avută în vedere. Administratorul propune această sumă, prin intermediul președinției, organelor Consiliului însărcinate cu examinarea proiectului de acțiune comună sau de decizie.CAPITOLUL 6BUGETULArticolul 17Principii bugetare(1) Bugetul, întocmit în euro, este actul care prevede și autorizează, pentru fiecare exercițiu, toate veniturile și cheltuielile gestionate de către ATHENA.(2) Toate cheltuielile sunt legate de o operațiune dată, cu excepția costurilor enumerate în anexa I, după caz.(3) Alocările înscrise în buget sunt autorizate pe durata unui exercițiu care începe la 1 ianuarie și se încheie la 31 decembrie în același an.(4) Bugetul trebuie să fie echilibrat din punctul de vedere al veniturilor și cheltuielilor.(5) Toate veniturile și toate cheltuielile se execută prin imputare asupra unei linii bugetare și în limita alocărilor înscrise în aceasta.Articolul 18Stabilirea și adoptarea bugetului anual(1) În fiecare an, administratorul întocmește un proiect de buget pentru exercițiul următor, cu sprijinul fiecărui comandant al operațiunii pentru secțiunea privind costurile comune operaționale. Administratorul comitetului special propune proiectul de buget până la data de 31 octombrie.(2) Acest proiect conține:(a) alocările considerate necesare pentru acoperirea costurilor comune aferente pregătirii sau continuării operațiunilor;(b) alocările considerate necesare pentru acoperirea costurilor comune operaționale privind operațiunile în curs sau prevăzute, inclusiv, după caz, pentru rambursarea costurilor comune prefinanțate de către un stat sau un terț;(c) o previziune a veniturilor necesare pentru acoperirea cheltuielilor.(3) Alocările sunt clasificate pe titluri și capitole, în care cheltuielile sunt grupate în funcție de natura sau destinația lor și, dacă este necesar, sunt subdivizate în articole. În proiectul de buget este inclus un comentariu detaliat pe capitol sau pe articol. Fiecare operațiune face obiectul unui titlu. Unul dintre aceste titluri este secțiunea generală a bugetului și include costurile comune aferente pregătirii sau continuării operațiunilor.(4) Fiecare titlu poate include un capitol intitulat "alocări provizorii". Alocările se înscriu în acest capitol dacă există o incertitudine bine întemeiată cu privire la suma alocărilor necesare sau a posibilității de a executa alocările înscrise.(5) Veniturile sunt alcătuite din:(a) contribuțiile datorate de statele membre participante și care contribuie și, după caz, de statele terțe care contribuie;(b) venituri diverse, subdivizate după titlu, care includ dobânzile percepute, încasările din vânzări și soldul rezultat din execuția bugetului exercițiului financiar precedent după stabilirea acestuia de către comitetul special.(6) Comitetul special aprobă proiectul de buget înainte de 31 decembrie. Administratorul adoptă bugetul aprobat și îl notifică statelor participante care contribuie.Articolul 19Bugete rectificative(1) În cazul unor circumstanțe inevitabile, excepționale sau neprevăzute, în special atunci când se are în vedere o operațiune în cursul anului financiar, administratorul propune un proiect de buget rectificativ. Dacă acest proiect de buget rectificativ depășește în mod semnificativ suma de referință pentru operațiunea respectivă, comitetul special îi poate cere Consiliului să îl aprobe.(2) Proiectul de buget rectificativ este întocmit, propus, aprobat, adoptat și notificat conform aceleiași proceduri ca și bugetul anual. Cu toate acestea, dacă bugetul rectificativ are legătură cu lansarea unei operațiuni militare a Uniunii, el este însoțit de o situație financiară detaliată a costurilor comune prevăzute pentru ansamblul acestei operațiuni. Comitetul special deliberează ținând seama de urgența situației.Articolul 20Viramente(1) Administratorul, după caz, la propunerea comandantului operațiunii, poate efectua viramente ale creditelor. Administratorul informează comitetul special cu privire la intenția sa cu trei săptămâni în prealabil, în măsura în care urgența situației permite acest lucru.Cu toate acestea, aprobarea prealabilă a comitetului special este necesară atunci când:(a) viramentul avut în vedere modifică totalul alocărilor prevăzute pentru o operațiunesau(b) viramentele de la capitol la capitol avute în vedere pe parcursul exercițiului depășesc 10 % din alocările înscrise în capitolul din care sunt luate alocările, așa cum figurează în bugetul exercițiului, adoptat la data la care s-a făcut respectiva propunere de virament.(2) Atunci când consideră că acest lucru este necesar pentru buna desfășurare a unei operațiuni, în cele trei luni de la data lansării, comandantul operațiunii poate efectua viramentul alocărilor destinate unei operațiuni, de la articol la articol și de la capitol la capitol, în cadrul secțiunii din buget privind costurile comune operaționale. El informează administratorul și comitetul special cu privire la aceasta.Articolul 21Reportarea alocărilor(1) În principiu, alocările destinate să acopere costurile comune aferente pregătirii sau continuării operațiunilor și care nu au fost angajate se anulează la sfârșitul exercițiului.(2) Alocările destinate să acopere cheltuielile de depozitare a materialelor și a echipamentelor gestionate de ATHENA pot fi reportate o singură dată pentru exercițiul financiar următor în cazul în care angajarea respectivă a fost asumată înainte de data de 31 decembrie a exercițiului financiar în curs. Alocările destinate să acopere costurile comune operaționale pot fi reportate dacă sunt necesare pentru o operațiune a cărei lichidare nu s-a încheiat.(3) Administratorul înaintează comitetului special propunerile de reportare a alocărilor din exercițiul financiar precedent înainte de 15 februarie.Articolul 22Execuția anticipatăDin momentul în care a fost adoptat bugetul anual:(a) alocările care figurează în acest buget pot fi angajate cu efect de la 1 ianuarie anul următor;(b) cheltuielile care, în baza obligațiilor juridice sau contractuale, trebuie efectuate anticipat, se pot plăti din alocările prevăzute pentru exercițiul următor, după aprobarea comitetului special.CAPITOLUL 7CONTRIBUȚII ȘI RAMBURSĂRIArticolul 23Stabilirea contribuțiilor(1) Alocările destinate să acopere costurile comune aferente pregătirii sau continuării operațiunilor care nu sunt acoperite din veniturile diverse se finanțează prin contribuțiile statelor membre participante.(2) Alocările destinate să acopere costurile comune operaționale ale unei operațiuni se finanțează din contribuțiile statelor membre și ale statelor terțe care contribuie la operațiune.(3) Contribuțiile datorate de către statele membre care contribuie pentru o operațiune sunt egale cu suma alocărilor înscrise în buget și destinate să acopere costurile comune operaționale ale operațiunii respective, din care se scad sumele contribuțiilor datorate pentru aceeași operațiune de către statele terțe care contribuie, în conformitate cu articolul 11.(4) Repartizarea contribuțiilor între statele membre cărora li se solicită o contribuție se stabilește pe baza criteriului produsului intern brut, așa cum este definit în articolul 28 alineatul (3) din Tratatul privind Uniunea Europeană și în conformitate cu Decizia 2000/597/CE, Euratom a Consiliului din 29 septembrie 2000 privind sistemul resurselor proprii ale Comunităților Europene [1] sau cu orice altă decizie a Consiliului care o înlocuiește.(5) Datele necesare pentru calcularea contribuțiilor sunt cele care figurează în coloana intitulată "resurse proprii VNB" din tabelul "Recapitularea finanțării bugetului general pe tip de resurse proprii și pe stat membru" anexat ultimului buget adoptat de către Comunitățile Europene. Contribuția fiecărui stat membru căruia i se cere o contribuție este proporțională cu partea deținută de Venitul Național Brut (VNB) al acestui stat membru în VNB total al statelor membre cărora li se cere o contribuție.Articolul 24Calendarul plății contribuțiilor(1) Contribuțiile statelor membre participante destinate să acopere costurile comune aferente pregătirii sau continuării operațiunilor se plătesc înainte de data de 1 martie a exercițiului respectiv.(2) În cazul în care Consiliul adoptă o sumă de referință pentru o operațiune militară a Uniunii, statele membre care contribuie plătesc o contribuție lor egală cu 30 % din suma de referință, în afară de cazul în care Consiliul decide un procentaj superior.(3) Comitetul special, la propunerea administratorului, poate decide solicitarea de contribuții suplimentare înainte de adoptarea unui buget rectificativ pentru operațiune. Comitetul special poate decide să supună problema atenției organelor pregătitoare competente ale Consiliului.(4) În cazul în care alocările destinate acoperirii costurilor comune operaționale ale operațiunii au fost înscrise în buget, statele membre plătesc soldul contribuțiilor datorate pentru operațiunea respectivă în conformitate cu articolul 23 din prezenta decizie, după deducerea contribuțiilor care le-au fost cerute pentru aceeași operațiune în cursul aceluiași exercițiu financiar.(5) După adoptarea unei sume de referință sau a unui buget, administratorul înaintează administrațiilor naționale ale căror date i-au fost comunicate solicitările corespunzătoare de plată a contribuției, prin scrisori expediate administrațiilor naționale în cauză.(6) Fără a aduce atingere alineatului (1), contribuțiile se plătesc în termen de treizeci de zile de la efectuarea solicitării respective.(7) Fiecare stat care contribuie suportă cheltuielile bancare aferente plății contribuției sale.Articolul 25Prefinanțarea cheltuielilor(1) În cazul în care cheltuielile referitoare la costurile comune ale unei operațiuni militare a Uniunii trebuie plătite înainte ca ATHENA să fi putut primi contribuțiile, Consiliul, la adoptarea unei acțiuni comune sau a unei deciziii de aplicare referitoare la operațiunea în cauză:(a) desemnează statele membre însărcinate cu prefinanțarea acestor cheltuieli;(b) găsește o soluție alternativă de finanțare anticipată și stabilește modalitățile de punere în practică a acesteia, dacă prefinanțarea necesară nu este disponibilă.(2) Comitetul special controlează punerea în aplicare a prezentului articol și ia decizii cu rapiditatea care se impune.(3) Orice finanțare prin intermediul avansurilor așa cum este definită la alineatul (1) litera (b) se rambursează de îndată ce plata contribuțiilor permite acest lucru.Articolul 26Rambursarea prefinanțărilor(1) Un stat membru, un stat terț sau, după caz, o organizație internațională care a fost autorizat(ă) de Consiliu să prefinanțeze o parte din costurile comune ale unei operațiuni poate obține rambursarea acestora de la ATHENA, pe baza unei cereri însoțite de documentele justificative necesare și adresate administratorului în termen de două luni de la data finalizării operațiunii respective.(2) Nici o cerere de rambursare nu poate fi onorată dacă nu a fost aprobată de comandantul operațiunii și de administrator.(3) Dacă o cerere de rambursare, înaintată de un stat care contribuie, se aprobă, aceasta poate fi dedusă din următoarea solicitare pentru plata contribuțiilor adresată statului în cauză de către administrator.(4) Dacă la momentul aprobării cererii nu se prevede nici o solicitare de plată a contribuțiilor sau dacă cererea de rambursare aprobată ar depăși contribuția prevăzută, administratorul efectuează plata sumei de rambursat în termen de treizeci de zile, ținând seama de fluxul de trezorerie al ATHENA și de necesitățile de finanțare a costurilor comune ale operațiunii respective.(5) Rambursarea se efectuează în conformitate cu prezenta decizie, chiar în cazul anulării operațiunii.Articolul 27Gestionarea de către ATHENA a cheltuielilor care nu sunt incluse în costurile comune(1) Comitetul special, la propunerea administratorului sau a unui stat membru, poate decide ca gestionarea administrativă a anumitor cheltuieli referitoare la o operațiune, în special în domeniul serviciilor pentru asigurarea bunăstării personalului, să fie încredințată ATHENA, chiar dacă rămâne în sarcina statelor membre, fiecare pentru ceea ce îi revine.(2) Comitetul special, în decizia sa, îl poate autoriza pe comandantul operațiunii să încheie, în numele statelor membre participante la o operațiune, contracte pentru achiziția dotărilor avute în vedere. El poate autoriza prefinanțarea cheltuielilor statelor membre de către bugetul ATHENA sau poate decide ca ATHENA să colecteze în prealabil de la statele membre fondurile necesare pentru a-și onora contractele încheiate.(3) ATHENA ține contabilitatea cheltuielilor din sarcina fiecărui stat membru, a căror gestiune i-a fost încredințată. În fiecare lună ATHENA trimite fiecărui stat membru o situație a cheltuielilor aflate în sarcina sa, suportate de ATHENA sau de personalul ATHENA în cursul lunii precedente și solicită fondurile necesare pentru plata acestor cheltuieli. Statele membre varsă fondurile solicitate către ATHENA în termen de treizeci de zile de la data expedierii solicitării de plată a fondurilor.Articolul 28Dobânzi de întârziereÎn cazul în care un stat nu și-a îndeplinit obligațiile financiare, i se aplică prin analogie normele comunitare privind dobânzile de întârziere, stabilite prin articolul 71 din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene [2] în ceea ce privește plata participațiilor la bugetul comunitar.CAPITOLUL 8EXECUȚIA CHELTUIELILORArticolul 29Principii(1) Alocările ATHENA se utilizează în conformitate cu principiul bunei gestiuni financiare, respectiv în conformitate cu principiile economiei, eficienței și eficacității.(2) Ordonatorii sunt însărcinați cu execuția veniturilor sau a cheltuielilor ATHENA în conformitate cu principiul bunei gestiuni financiare, în scopul asigurării legalității și regularității. Ordonatorii efectuează angajamente bugetare și juridice, lichidarea și ordonanțarea cheltuielilor, precum și actele premergătoare execuției creditelor. Un ordonator își poate delega funcțiile printr-o decizie prin care se stabilesc:(a) împuterniciții de nivel corespunzător;(b) întinderea puterilor conferite;(c) posibilitatea pe care o au beneficiarii de a își subdelega puterile.(3) Execuția creditelor este asigurată conform principiului separației ordonatorului și contabilului. Funcțiile de ordonator și contabil sunt incompatibile între ele. Orice plată efectuată din fondurile gestionate de ATHENA necesită semnătura comună a ordonatorului și a contabilului.(4) Fără a aduce atingere prezentei decizii, dacă execuția cheltuielilor comune este încredințată unui stat membru, unei instituții comunitare sau, după caz, unei organizații internaționale, statul, instituția sau organizația în cauză respectă regulile care se aplică execuției propriilor cheltuieli. Atunci când administratorul execută în mod direct cheltuielile, acesta respectă regulile care se aplică execuției din secțiunea privind Consiliul a bugetului general al Comunităților Europene.(5) Cu toate acestea, administratorul poate furniza președinției elemente necesare pentru a propune Consiliului sau comitetului special reguli pentru execuția cheltuielilor comune.Articolul 30Costurile comune aferente pregătirii sau continuării operațiunilorAdministratorul exercită funcțiile de ordonator al cheltuielilor care acoperă costurile comune aferente pregătirii sau continuării operațiunilor.Articolul 31Costurile comune operaționale(1) Comandantul operațiunii exercită funcțiile de ordonator al cheltuielilor care acoperă costurile comune operaționale ale operațiunii pe care o comandă. Cu toate acestea, administratorul exercită funcțiile de ordonator al cheltuielilor care acoperă costurile comune operaționale din cursul etapei pregătitoare a unei operațiuni date și care sunt executate în mod direct de către ATHENA sau sunt legate de operațiune după finalizarea etapei active a acesteia.(2) Sumele necesare execuției cheltuielilor unei operațiuni se virează de către administrator, din contul bancar al ATHENA, comandantului operațiunii, la cererea acestuia, în contul bancar deschis în numele ATHENA, ale cărui coordonate au fost comunicate de către comandantul operațiunii.(3) Prin derogare de la articolul 17 alineatul (5), adoptarea unei sume de referință dă dreptul administratorului și comandantului operațiunii, fiecare în domeniul său de competență, de a angaja și plăti cheltuielile pentru operațiunea respectivă la nivelul de 30 % din suma de referință, în afară de cazul în care Consiliul stabilește un procentaj superior. Comitetul special, la propunerea administratorului, poate decide asupra posibilității de a angaja și plăti cheltuieli suplimentare. Comitetul special poate decide să supună problema atenției instanțelor pregătitoare competente ale Consiliului, prin intermediul președinției. Această derogare nu se mai aplică începând de la data la care s-adoptă un buget pentru operațiunea respectivă.(4) În cursul perioadei premergătoare adoptării bugetului unei operațiuni, administratorul și comandantul operațiunii sau reprezentantul acestuia răspund în fața comitetului special o dată la două săptămâni, fiecare în domeniul său de competență, pentru cheltuielile eligibile sub formă de costuri comune pentru această operațiune. Comitetul special, la propunerea administratorului, a comandantului operațiunii sau a unui stat membru, poate emite directive privind execuția cheltuielilor în această perioadă.(5) Prin derogare de la articolul 17 alineatul (5), în cazul unui pericol iminent pentru viața personalului angajat într-o operațiune militară a Uniunii, comandantul acestei operațiuni poate executa cheltuielile necesare pentru salvarea vieții personalului în cauză depășind alocările înscrise în buget. De îndată ce este posibil, el informează administratorul și comitetul special cu privire la aceasta. În acest caz, administratorul propune, împreună cu comandantul operațiunii, viramentele necesare pentru finanțarea acestor cheltuieli neprevăzute. Dacă nu este posibilă asigurarea unei finanțări suficiente a acestor cheltuieli prin virament, administratorul propune un buget rectificativ.CAPITOLUL 9DESTINAȚIA FINALĂ A ECHIPAMENTELOR ȘI A INFRASTRUCTURII FINANȚATE ÎN COMUNArticolul 32(1) În vederea lichidării operațiunii pe care a comandat-o, comandantul operațiunii ia măsurile necesare pentru a găsi o destinație finală echipamentelor și infrastructurii achiziționate în comun pentru această operațiune. După caz, el propune comitetului special o rată de amortizare relevantă.(2) Administratorul gestionează echipamentele și infrastructurile rămase după finalizarea etapei active a operațiunii pentru a le găsi, dacă este necesar, o destinație finală. După caz, el propune comitetului special rata de amortizare relevantă.(3) Rata de amortizare a echipamentelor, a infrastructurilor și a altor active se aprobă de către comitetul special de îndată ce acest lucru este posibil.(4) Destinația finală a echipamentelor și infrastructurilor finanțate în comun se aprobă de către comitetul special, ținând seama de nevoile operaționale și de criteriile financiare. Prin destinație finală, se poate înțelege:(a) în ceea ce privește infrastructura, vânzarea sau cesionarea acesteia, prin intermediul ATHENA, țării gazdă, unui stat membru sau unui terț;(b) în ceea ce privește echipamentele, fie vânzarea acestora, prin intermediul ATHENA, unui stat membru, țării gazdă sau unui terț, fie depozitarea și întreținerea acestora de către ATHENA, un stat membru sau un terț.(5) Echipamentele și infrastructura se vând unui stat care contribuie, țării gazdă sau unui terț la valoarea lor de piață sau, dacă nu se poate stabili valoarea lor de piață, în funcție de rata de amortizare relevantă.(6) Vânzarea sau cesionarea către țara gazdă sau către un terț se efectuează în conformitate cu normele în vigoare privind securitatea, în special în cadrul Consiliului, în statele care contribuie sau în cadrul NATO, după caz.(7) Dacă se decide ca ATHENA să păstreze echipamentele achiziționate cu ocazia unei operațiuni, statele membre care contribuie pot solicita o compensație financiară celorlalte state membre participante. Comitetul special, reunind în componența sa reprezentanții tuturor statelor membre participante, adoptă deciziile corespunzătoare la propunerea administratorului.CAPITOLUL 10CONTABILITATEA ȘI INVENTARULArticolul 33PrincipiiÎn cazul în care execuția cheltuielilor comune este încredințată unui stat membru, unei instituții comunitare sau, după caz, unei organizații internaționale, statul, instituția sau organizația respectă regulile care se aplică în contabilitatea propriilor cheltuieli și a propriilor inventare.Articolul 34Contabilitatea costurilor comune operaționaleComandantul operațiunii ține contabilitatea viramentelor pe care le primește de la ATHENA, a cheltuielilor pe care le angajează și a plăților pe care le efectuează, precum și inventarul bunurilor mobile finanțate prin bugetul ATHENA și utilizate pentru operațiunea pe care o comandă.Articolul 35Contabilitatea consolidată(1) Contabilul ține contabilitatea contribuțiilor solicitate și a viramentelor efectuate. De asemenea, el stabilește contabilitatea costurilor comune aferente pregătirii sau continuării operațiunilor, precum și a cheltuielilor operaționale executate sub responsabilitatea directă a administratorului.(2) Contabilul stabilește contabilitatea consolidată a veniturilor și a cheltuielilor ATHENA. Fiecare comandant de operațiune îi transmite în acest scop contabilitatea cheltuielilor pe care le-a angajat și a plăților pe care le-a efectuat, precum și a prefinanțărilor pe care le-a aprobat pentru a acoperi costurile comune operaționale ale operațiunii pe care o comandă.CAPITOLUL 11AUDITAREA ȘI PREZENTAREA CONTURILORArticolul 36Informarea periodică a comitetului specialLa fiecare trei luni, administratorul prezintă comitetului special o situație a execuției veniturilor și cheltuielilor din cursul ultimelor trei luni și de la începutul exercițiului. În acest scop, fiecare comandant de operațiune furnizează în timp util administratorului o situație a cheltuielilor referitoare la costurile comune operaționale ale operațiunii pe care o comandă.Articolul 37Auditarea(1) În cazul în care execuția cheltuielilor ATHENA a fost încredințată unui stat membru, unei instituții comunitare sau unei organizații internaționale, statul, instituția sau organizația în cauză respectă regulile care se aplică auditării propriilor cheltuieli.(2) Cu toate acestea, administratorul sau persoanele desemnate de acesta pot în orice moment să efectueze un audit al costurilor comune ale ATHENA aferente pregătirii sau continuării operațiunilor sau al costurilor comune operaționale ale unei operațiuni. De asemenea, comitetul special, la propunerea administratorului sau a unui stat membru, poate desemna în orice moment auditori externi, cărora le stabilește misiunea și condițiile de angajare.(3) În termen de două luni de la încheierea fiecărui exercițiu financiar, se efectuează un audit al cheltuielilor referitoare la costurile comune aferente pregătirii sau continuării operațiunilor și la costurile operaționale care nu au fost controlate încă de auditorii externi în numele ATHENA.(4) În vederea efectuării auditurilor externe, se înființează un colegiu de auditori alcătuit din șase membri. Comitetul special desemnează în fiecare an, dintre candidații propuși de către statele membre, doi membri, pentru o perioadă de trei ani, care nu se reînnoiește. Candidații trebuie să fie membri ai unei instituții naționale de audit dintr-un stat membru și să ofere garanții suficiente în ceea ce privește securitatea și independența. Aceștia trebuie să fie disponibili pentru a îndeplini misiuni în numele ATHENA, dacă este necesar. În îndeplinirea misiunilor lor, membrii colegiului:(a) sunt remunerați în continuare de către instituțiile de care aparțin și nu primesc de la ATHENA decât rambursarea cheltuielilor de misiune, în conformitate cu reglementările aplicabile funcționarilor Comunităților Europene de grad echivalent;(b) nu pot solicita și nu pot primi instrucțiuni decât de la comitetul special; în cadrul mandatului de audit al colegiului auditorilor, colegiul și membrii acestuia beneficiază de o independență totală și sunt singurii responsabili de efectuarea auditului extern;(c) nu răspund pentru misiunea lor decât în fața comitetului special;(d) verifică dacă execuția cheltuielilor finanțate de către ATHENA a fost efectuată cu respectarea legislației aplicabile și a principiului bunei gestiuni financiare, respectiv în conformitate cu principiile economiei, eficienței și eficacității.În fiecare an, colegiul auditorilor își alege președintele pentru exercițiul financiar următor. Acesta adoptă normele care se aplică auditurilor efectuate de către membrii săi în conformitate cu cele mai înalte standardele internaționale. Colegiul auditorilor aprobă rapoartele de audit întocmite de către membrii săi, înainte ca acestea să fie transmise administratorului și comitetului special.(5) Comitetul special poate decide, de la caz la caz și în baza unor motive bine determinate, să facă apel la alte instituții externe.(6) Persoanele însărcinate cu auditarea cheltuielilor ATHENA trebuie să fi primit, înainte de îndeplinirea misiunii, autorizația de acces la informațiile clasificate deținute de Consiliu, cel puțin până la nivelul "secret UE", sau o autorizație echivalentă din partea unui stat membru sau a NATO, după caz. Aceste persoane asigură respectarea confidențialității informațiilor și protecția datelor de care iau cunoștință în cursul misiunii lor, în conformitate cu reglementările aplicabile acestor informații și date.(7) Administratorul și persoanele însărcinate cu auditarea cheltuielilor ATHENA au acces fără întârziere și fără preaviz la documente și la conținutul oricărui suport informațional referitor la aceste cheltuieli, precum și în locațiile unde sunt păstrate aceste documente și suporturi. Ele pot face copii ale acestora. Persoanele care participă la execuția cheltuielilor ATHENA acordă administratorului și persoanelor însărcinate cu auditarea acestor cheltuieli sprijinul necesar pentru îndeplinirea misiunii lor.(8) Costul auditurilor realizate de către auditorii care acționează în numele ATHENA se consideră un cost comun în sarcina ATHENA.Articolul 38Prezentarea anuală a conturilor(1) Înainte de sfârșitul lunii aprilie ce urmează încheierii exercițiului financiar, administratorul, cu sprijinul contabilului și al fiecărui comandant de operațiune, întocmește și depune la comitetul special contul anual de gestiune, bilanțul anual al ATHENA, precum și un raport de activitate. În contul anual de gestiune se face distincția între costurile comune ale ATHENA aferente pregătirii sau continuării operațiunilor și costurile comune operaționale ale fiecărei operațiuni desfășurate în cursul exercițiului financiar respectiv, precum și veniturile diverse și veniturile provenind de la statele membre și statele terțe. Bilanțul prezintă, la activ, toate bunurile și activele care aparțin ATHENA, ținând seama de amortizarea acestora și de eventualele pierderi sau dezafectări, iar la pasiv, rezervele. Până la sfârșitul lunii februarie ce urmează încheierii exercițiului, administratorul depune contul de gestiune la colegiul auditorilor, care îl examinează și emite un aviz.(2) Comitetul special aprobă contul de gestiune anual și bilanțul anual. Acesta dă descărcare administratorului, contabilului și fiecărui comandant de operațiune pentru exercițiul financiar respectiv.(3) Toate conturile și inventarele se păstrează, de către contabil și de către fiecare comandant de operațiune, fiecare la nivelul său, timp de cinci ani de la data la care s-a dat descărcarea respectivă.(4) Comitetul special decide să înscrie soldul rezultat din execuția bugetului unui exercițiu financiar ale cărui conturi au fost aprobate în bugetul exercițiului financiar următor la venituri sau la cheltuieli, după caz, pe calea bugetului rectificativ.(5) Componenta soldului rezultat din execuția bugetului unui exercițiu financiar, care provine din execuția alocărilor destinate să acopere costurile comune aferente pregătirii sau continuării operațiunilor, se impută asupra următoarelor contribuțiilor ale statelor membre participante.(6) Componenta soldului rezultat din execuția alocărilor destinate să acopere costurile comune operaționale ale unei operațiuni date se impută asupra contribuțiilor viitoare ale statelor membre care au participat la această operațiune.(7) Dacă rambursarea nu se poate deduce din contribuțiile datorate ATHENA, soldul rezultat din execuție se rambursează statelor membre respective.Articolul 39Prezentarea conturilor unei operațiuni(1) La încheierea unei operațiuni, comitetul special poate decide, la propunerea administratorului sau a unui stat membru, ca administratorul, cu sprijinul contabilului și al comandantului operațiunii, să depună la comitetul special contul de gestiune, precum și bilanțul acestei operațiuni, cel puțin până la data încheierii acesteia, și, dacă este posibil, până la data lichidării acesteia. Termenul acordat administratorului nu poate fi mai mic de patru luni începând de la data încheierii operațiunii.(2) În cazul în care contul de gestiune și bilanțul unei operațiuni nu pot include, în intervalul acordat, veniturile și cheltuielile care au legătură cu lichidarea operațiunii, acestea figurează în contul de gestiune și în bilanțul anual ale ATHENA și sunt examinate de către comitetul special în cadrul prezentării anuale a conturilor.(3) Comitetul special aprobă contul de gestiune și bilanțul operațiunii care îi sunt prezentate. El dă descărcare administratorului, contabilului și fiecărui comandant de operațiune pentru operațiunea avută în vedere.(4) Dacă rambursarea nu se poate deduce din contribuțiile datorate ATHENA, soldul provenit din execuție se rambursează statelor membre respective.CAPITOLUL 12RĂSPUNDEREA JURIDICĂArticolul 40(1) Condițiile care determină răspunderea disciplinară și penală a comandantului operațiunii, a administratorului și a altor membri ai personalului pus la dispoziție în special de către instituțiile comunitare sau de statele membre în caz de abatere sau neglijență în execuția bugetului sunt reglementate de statutul sau regimul care li se aplică. De asemenea, ATHENA poate, din proprie inițiativă sau la cererea unui stat care contribuie, să introducă o acțiune civilă împotriva membrilor personalului menționat.(2) În nici un caz răspunderea Comunităților Europene sau a secretarului general al Consiliului nu poate fi angajată de un stat care contribuie pe motivul îndeplinirii funcțiilor lor de către administrator, contabil sau personalul care le este afectat.(3) Răspunderea contractuală susceptibilă să rezulte din contractele încheiate în cadrul execuției bugetului este acoperită, prin intermediul ATHENA, de către statele care contribuie. Aceasta este reglementată de legislația aplicabilă contractelor în cauză.(4) În domeniul răspunderii extracontractuale, orice prejudiciu cauzat de comandamentele operațiunilor, comandamentele forței și comandamentele componentelor ce figurează în structura de criză a cărei componență este aprobată de către comandantul operațiunii sau de către personalul care le este afectat, în exercitarea funcțiilor sale, este acoperit, prin intermediul ATHENA, de către statele care contribuie, în conformitate cu principiile generale comune legislațiilor statelor membre și statutului forțelor care este în vigoare în teatrul de operațiuni.(5) În nici un caz răspunderea Comunităților Europene sau a statelor membre nu poate fi angajată, de către un stat care contribuie, în ceea ce privește contractele încheiate în cadrul execuției bugetului sau prejudiciile cauzate de unitățile și serviciile care figurează în structura de criză a cărei componență este aprobată de către comandantul operațiunii sau de către personalul care le este afectat, în exercitarea funcțiilor sale.Articolul 41Dispoziții tranzitorii(1) Primul buget se adoptă la 1 iunie 2004. Primul exercițiu începe la data adoptării primului buget și se încheie la 31 decembrie următor.(2) La 1 iunie 2004, comitetul special îi desemnează pe primii șase membri ai colegiului auditorilor prevăzut la articolul 37 alineatul (4). Prin tragere la sorți se desemnează doi membri cu mandat de un an și doi membri cu mandat de doi ani. Mandatul celorlalți doi membri va fi de trei ani.Articolul 42ReviziePrezenta decizie, inclusiv anexele sale, este revizuită la sfârșitul fiecărei operațiuni și cel puțin o dată la optsprezece luni. Prima revizuire va avea loc înainte de sfârșitul anului 2004. Organele de gestionare ale ATHENA participă la aceste revizuiri.Articolul 43Dispoziții finalePrezenta decizie intră în vigoare la 1 martie 2004. Se publică în Jurnalul Oficial al Uniunii Europene.Adoptată la Bruxelles, 23 februarie 2004.Pentru ConsiliuPreședinteleB. Cowen[1] JO L 253, 7.10.2000, p. 42.[2] JO L 248, 16.9.2002, p. 1.--------------------------------------------------20040223ANEXA ICosturi comune asumate de ATHENA indiferent de data angajării acestoraAtunci când nu se poate stabili o legătură directă între costurile comune prezentate mai jos și o operațiune specifică, comitetul special poate decide să înscrie creditele care corespund secțiunii generale din bugetul anual. Aceste credite se înscriu, în măsura posibilului, la articolele referitoare la operațiunea la care se raportează cel mai mult.1. Cheltuieli de audit2. Cheltuieli de misiune angajate de comandantul operațiunii și personalul acestuia pentru a prezenta conturile unei operațiuni comitetului special3. Indemnizații plătite cu titlu de despăgubire și costuri ce decurg din cererile de despăgubire și din acțiunile în justiție, ce trebuie achitate de ATHENA4. Cheltuieli bancare (costurile comune se înscriu întotdeauna în secțiunea generală din bugetul anual)5. Cheltuieli aferente oricărei decizii de a depozita materiale dobândite în comun pentru o operațiune (dacă aceste cheltuieli sunt înscrise în secțiunea generală din bugetul anual, se face trimitere la o operațiune specifică)--------------------------------------------------20040223ANEXA IICosturi comune operaționale referitoare la etapa pregătitoare a unei operațiuni și asumate de către ATHENACosturi marginale cu transportul și cazarea necesare misiunilor de explorare și pregătirilor efectuate de forțele militare în vederea unei operațiuni militare specifice a Uniunii.Servicii medicale: costul evacuărilor medicale de urgență (Medevac) ale persoanelor care participă la misiunile de explorare sau la pregătirile efectuate de forțele militare în vederea unei operațiuni militare a Uniunii, în cazul în care nu se poate asigura tratament medical pe teatrul de operațiuni.--------------------------------------------------20040223ANEXA IIIIII-A Costuri comune operaționale referitoare la etapa activă a operațiunilor și asumate întotdeauna de către ATHENAPentru fiecare operațiune militară a Uniunii, ATHENA își asumă drept costuri comune operaționale costurile marginale necesare operațiunii definite mai jos:1. Costuri marginale pentru comandamente (dizlocabile sau fixe) însărcinate cu operațiunile sau exercițiile desfășurate de către Uniunea Europeană(a) Comandamentul (C) : comandamentele operațiunilor, ale forței sau ale componentelor;(b) Comandamentul operațiunilor (CO) : comandamentul static, în afara zonei, al comandantului operațiunii, care este însărcinat cu constituirea, lansarea, susținerea și recuperarea unei forțe a Uniunii Europene.Definiția costurilor comune aplicabile CO pentru o operațiune se aplică și Secretariatului General al Consiliului și ATHENA în măsura în care acestea acționează direct pentru această operațiune;(c) Comandamentul forței (CF) : comandamentul unei forțe a Uniunii Europene, desfășurată în zona operațiunilor;(d) Comandamentul componentelor (CC) : comandamentul comandantului unei componente din Uniunea Europeană desfășurate în vederea operațiunii (respectiv comandanții armatei aeriene, terestre sau maritime sau însărcinați cu alte funcții specifice, a căror numire ar putea fi considerată necesară, în funcție de natura operațiunii);(e) costuri de transport : transportul către și de la teatrul de operații pentru desfășurarea, susținerea și recuperarea CF și a CC; costuri de transport pretinse de către CO necesare unei operațiuni;(f) administrație : echipamente suplimentare de birou și de cazare, servicii contractuale și servicii de interes general, cheltuieli cu întreținerea clădirilor;(g) personal angajat la fața locului : personal civil, consultanți internaționali și personal (național sau expatriat) angajat la fața locului care este necesar pentru conducerea operațiunilor în afara cerințelor operaționale obișnuite (inclusiv plata orelor suplimentare);(h) comunicații; : cheltuieli de investiții pentru cumpărarea și utilizarea echipamentelor informatice și de comunicații suplimentare și costul serviciilor furnizate (locație și întreținere de modemuri, linii telefonice, telefoane prin satelit, faxuri criptate, linii securizate, acces la Internet, linii pentru transmiterea datelor, de rețele locale etc.);(i) transporturile/deplasările (cu excepția diurnelor) în interiorul zonei de operațiuni a comandamentelor : transportul întăririlor naționale și al vizitatorilor; costuri marginale cu carburanții față de costurile pe care le-ar fi presupus operațiunile obișnuite; închirierea de vehicule suplimentare; costurile deplasărilor oficiale între locul operațiunilor și Bruxelles și/sau locurile unde se organizează întruniri ale Uniunii Europene; costuri cu asigurarea de răspundere civilă impusă de anumite țări organizațiilor internaționale care desfășoară operațiuni pe teritoriul lor;(j) încazarmarea și cazarea/infrastructura : cheltuieli angajate pentru dobândirea, închirierea sau renovarea locațiilor C de pe teatrul de operațiuni (închirierea de clădiri, adăposturi, corturi), dacă este necesar;(k) informarea populației : costuri aferente campaniilor de informare și de comunicare cu mass media la CO și CF, conform strategiei în materie de informații stabilite de CG operațional;(l) reprezentare și primire : cheltuieli de reprezentare; cheltuieli pretinse la nivelul CG pentru conducerea unei operațiuni.2. Costuri marginale pentru susținerea forței în generalCosturile definite mai jos sunt cele angajate în urma desfășurării forței pe locul operațiunilor:(a) infrastructura : cheltuieli absolut indispensabile pentru ca forța în ansamblul său să își poată îndeplini misiunea (aeroport, cale ferată, porturi, drumuri, aprovizionare cu apă și energie electrică, utilizate în comun);(b) echipamente suplimentare esențiale : cumpărarea sau închirierea pe parcursul operațiunii de echipamente specifice care nu au fost prevăzute și sunt esențiale pentru executarea operațiunii, decisă de către comandantul operațiunii și aprobată de comitetul special, în măsura în care echipamentele cumpărate nu sunt repatriate la sfârșitul misiunii;(c) semne de identificare : semne de identificare specifice, cărți de identitate "Uniunea Europeană", insigne, medalii, drapele în culorile Uniunii Europene sau alte semne de identificare ale forței sau ale CG (cu excepția hainelor, caschetelor sau uniformelor);(d) servicii medicale : costul evacuărilor medicale de urgență (Medevac) în cazul în care nu se poate asigura tratament medical pe teatrul de operațiuni.3. Costuri marginale aferente recurgerii de către Uniunea Europeană la mijloacele și capacitățile comune ale NATO, puse la dispoziție pentru o operațiune desfășurată de către Uniune.Costul pentru Uniunea Europeană al aplicării, pentru una dintre operațiunile sale militare, a acordurilor încheiate între Uniunea Europeană și NATO privind punerea la dispoziție, monitorizarea, restituirea sau recuperarea mijloacelor și capacităților comune ale NATO puse la dispoziția Uniunii pentru o operațiune desfășurată sub controlul acesteia.III-B Costuri comune operaționale referitoare la etapa activă a unei operațiuni și asumate de către ATHENA în cazul în care Consiliul decide astfelCosturi de transport : transportul către și de la teatrul de operațiuni pentru desfășurarea, susținerea și recuperarea forțelor necesare operațiunii;Încazarmarea și cazarea/infrastructura : cheltuieli angajate pentru dobândirea, închirierea sau renovarea locațiilor de pe teatrul de operațiuni (închirierea de clădiri, adăposturi, corturi), în măsura în care aceasta este necesar pentru forțele desfășurate pentru operațiune.--------------------------------------------------20040223ANEXA IVCosturi comune operaționale privind lichidarea unei operațiuni, asumate de către ATHENACosturi angajate pentru găsirea unei destinații finale echipamentelor și infrastructurilor finanțate în comun pentru operațiune.Costuri marginale legate de întocmirea conturilor operațiunii. Costurile comune eligibile se stabilesc în conformitate cu anexa III, ținând seama de faptul că personalul necesar întocmirii conturilor aparține comandamentului acestei operațiuni, chiar dacă acesta din urmă a încetat să-și desfășoare activitatea.--------------------------------------------------


title: Decizia 2014/381/PESC a Consiliului din 23 iunie 2014 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova

text:
               24.6.2014

               RO

               Jurnalul Oficial al Uniunii Europene

               L 183/56

         DECIZIA 2014/381/PESC A CONSILIULUI
   din 23 iunie 2014
   de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 septembrie 2010, Consiliul a adoptat Decizia 2010/573/PESC (1).

               (2)

               La 27 septembrie 2013, Consiliul a adoptat Decizia 2013/477/PESC (2) care, pe baza unei revizuiri a Deciziei 2010/573/PESC, a prelungit măsurile restrictive împotriva conducerii regiunii Transnistria din Republica Moldova până la 30 septembrie 2014.

               (3)

               Măsurile restrictive ar trebui prelungite până la 31 octombrie 2014.

               (4)

               Prin urmare, Decizia 2010/573/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 4 alineatul (2) din Decizia 2010/573/PESC se înlocuiește cu următorul text:

      „(2)   Prezenta decizie se aplică până la 31 octombrie 2014. Se reexaminează permanent. Aceasta poate fi reînnoită sau modificată, după caz, în situația în care Consiliul consideră că obiectivele sale nu au fost îndeplinite.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxembourg, 23 iunie 2014.

            Pentru Consiliu

            Președintele

         C. ASHTON

      (1)  Decizia 2010/573/PESC a Consiliului din 27 septembrie 2010 privind măsurile restrictive împotriva conducerii regiunii Transnistria din Republica Moldova (JO L 253, 28.9.2010, p. 54).

      (2)  Decizia 2013/477/PESC a Consiliului din 27 septembrie 2013 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova (JO L 257, 28.9.2010, p. 18).


title: Decizia (PESC) 2017/1534 a Comitetului politic și de securitate din 31 august 2017 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/681 (EUNAVFOR MED/2/2017)

text:
               9.9.2017

               RO

               Jurnalul Oficial al Uniunii Europene

               L 233/4

         DECIZIA (PESC) 2017/1534 A COMITETULUI POLITIC ȘI DE SECURITATE
   din 31 august 2017
   privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/681 (EUNAVFOR MED/2/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (1), în special articolul 6,
   întrucât:

               (1)

               În temeiul articolului 6 alineatul (1) din Decizia (PESC) 2015/778, Consiliul a autorizat Comitetul politic și de securitate (COPS) să adopte decizii privind numirea comandantului forței UE pentru EUNAVFOR MED operația SOPHIA (denumit în continuare „comandantul forței UE”).

               (2)

               La 29 martie 2017, COPS a adoptat Decizia (PESC) 2017/681 (2) de numire a contraamiralului de flotilă Andrea ROMANI în funcția de comandant al forței UE.

               (3)

               Comandantul operației UE a recomandat numirea contraamiralului de flotilă Javier MORENO SUSANNA pentru ca acesta să îi succeadă contraamiralului de flotilă Andrea ROMANI în calitatea de nou comandant al forței UE pentru EUNAVFOR MED operația SOPHIA, începând cu 1 septembrie 2017.

               (4)

               La 23 iunie 2017, Comitetul militar al UE a sprijinit recomandarea respectivă.

               (5)

               Prin urmare, Decizia (PESC) 2017/681 ar trebui abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul de flotilă Javier MORENO SUSANNA este numit comandant al forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) începând cu 1 septembrie 2017.
   Articolul 2
   Decizia (PESC) 2017/681 se abrogă.
   Articolul 3
   Prezenta decizie intră în vigoare la 1 septembrie 2017.

      Adoptată la Bruxelles, 31 august 2017.

            Pentru Comitetul politic și de securitate

            Președintele

         W. STEVENS

      (1)  JO L 122, 19.5.2015, p. 31.

      (2)  Decizia (PESC) 2017/681 a Comitetului politic și de securitate din 29 martie 2017 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2016/1079 (EUNAVFOR MED/1/2017) (JO L 98, 11.4.2017, p. 18).


title: 2010/507/UE: Decizia Parlamentului European din 5 mai 2010 privind închiderea conturilor referitoare la execuția bugetului celui de al șaptelea, de al optulea, de al nouălea și de al zecelea Fond european de dezvoltare aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/117

         DECIZIA PARLAMENTULUI EUROPEAN
   din 5 mai 2010
   privind închiderea conturilor referitoare la execuția bugetului celui de al șaptelea, de al optulea, de al nouălea și de al zecelea Fond european de dezvoltare aferent exercițiului financiar 2008
   (2010/507/UE)
   PARLAMENTUL EUROPEAN,
   având în vedere Raportul Comisiei privind acțiunile întreprinse în urma deciziilor de descărcare de gestiune (2007) [COM(2009) 526 și anexa sa SEC(2009) 1427],
   având în vedere situațiile financiare și conturile de venituri și cheltuieli ale celui de al șaptelea, de al optulea, de al nouălea și de al zecelea Fond european de dezvoltare pentru exercițiul financiar 2008 [COM(2009) 397 – C7-0171/2009],
   având în vedere Raportul privind gestiunea financiară a celui de al șaptelea, de al optulea, de al nouălea și de al zecelea Fond european de dezvoltare pentru exercițiul financiar 2008,
   având în vedere Comunicarea Comisiei intitulată „Informațiile financiare cu privire la Fondurile europene de dezvoltare” [COM(2009) 310],
   având în vedere Raportul anual al Curții de Conturi referitor la activitățile finanțate de al șaptelea, al optulea, al nouălea și al zecelea Fond european de dezvoltare privind exercițiul financiar 2008, însoțit de răspunsurile Comisiei (1),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (2),
   având în vedere Recomandările Consiliului din 16 februarie 2010 referitoare la descărcarea de gestiune a Comisiei pentru execuția operațiunilor Fondului european de dezvoltare aferente exercițiului financiar 2008 (5082/2010 – C7-0056/2010, 5084/2010 – C7-0057/2010, 5085/2010 – C7-0058/2010, 5086/2010 – C7-0059/2010),
   având în vedere Acordul de parteneriat dintre membrii grupului statelor din Africa, Caraibe și Pacific (ACP), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (3) și revizuit la Luxemburg la 25 iunie 2005 (4),
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („Decizia de asociere peste mări”) (5), modificată de Decizia 2007/249/CE a Consiliului (6),
   având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (7),
   având în vedere articolul 32 din Acordul intern din 18 septembrie 2000 dintre reprezentanții guvernelor statelor membre reuniți în cadrul Consiliului privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibelor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (8),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (9),
   având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (10),
   având în vedere articolul 142 din Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de al zecelea Fond european de dezvoltare (11),
   având în vedere articolul 76, articolul 77 a treia liniuță și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru dezvoltare (A7-0063/2010),

               1.

               ia act de conturile anuale finale ale celui de al șaptelea, de al optulea, de al nouălea și de al zecelea Fond european de dezvoltare, astfel cum sunt prezentate în tabelul 1 din raportul anual al Curții de Conturi;

               2.

               aprobă închiderea conturilor referitoare la execuția bugetului celui de al șaptelea, de al optulea, de al nouălea și de al zecelea Fond european de dezvoltare aferent exercițiului financiar 2008;

               3.

               încredințează președintelui sarcina de a transmite prezenta decizie Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 269, 10.11.2009, p. 257.

      (2)  JO C 274, 13.11.2009, p. 235.

      (3)  JO L 317, 15.12.2000, p. 3.

      (4)  JO L 287, 28.10.2005, p. 4.

      (5)  JO L 314, 30.11.2001, p. 1 și JO L 324, 7.12.2001, p. 1.

      (6)  JO L 109, 26.4.2007, p. 33.

      (7)  JO L 156, 29.5.1998, p. 108.

      (8)  JO L 317, 15.12.2000, p. 355.

      (9)  JO L 191, 7.7.1998, p. 53.

      (10)  JO L 83, 1.4.2003, p. 1.

      (11)  JO L 78, 19.3.2008, p. 1.


title: Decizia Consiliului din 26 noiembrie 1996 privind încheierea acordului de cooperare și asistență administrativă reciprocă în domeniul vamal între Comunitatea Europeană și Republica Coreea

text:
Anunţ juridic important

|

31997D0291

Official Journal L 121 , 13/05/1997 P. 0013 - 0013 Ediţie specială în limba cehă Chapter 02 Volume 08 P. 276  - 276 Ediţie specială în limba estonă Chapter 02 Volume 08 P. 276  - 276 Ediţie specială în limba maghiară Chapter 02 Volume 08 P. 276  - 276 Ediţie specială în limba lituaniană Chapter 02 Volume 08 P. 276  - 276 Ediţie specială în limba letonă Chapter 02 Volume 08 P. 276  - 276 Ediţie specială în limba malteză Chapter 02 Volume 08 P. 276  - 276 Ediţie specială în limba polonă Chapter 02 Volume 08 P. 276  - 276 Ediţie specială în limba slovacă Chapter 02 Volume 08 P. 276  - 276 Ediţie specială în limba slovenă Chapter 02 Volume 08 P. 276  - 276

		19961126Decizia Consiliuluidin 26 noiembrie 1996privind încheierea acordului de cooperare și asistență administrativă reciprocă în domeniul vamal între Comunitatea Europeană și Republica Coreea(97/291/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,având în vedere propunerea Comisiei,întrucât, la 5 aprilie 1993, Consiliul a autorizat Comisia să negocieze, în numele Comunității, acorduri de cooperare vamală cu unii dintre principalii parteneri comerciali ai Comunității;întrucât este necesar să se aprobe acordul privind cooperarea și asistența administrativă reciprocă în domeniul vamal între Comunitatea Europeană și Republica Coreea,DECIDE:Articolul 1Acordul de cooperare și asistență administrativă reciprocă în domeniul vamal între Comunitatea Europeană și Republica Coreea este aprobat în numele Comunității.Textul acordului se anexează la prezenta decizie.Articolul 2Comisia, sprijinită de reprezentanții statelor membre, reprezintă Comunitatea Europeană în cadrul Comitetului mixt de cooperare vamală instituit în conformitate cu articolul 15 din acord.Articolul 3Președintele Consiliului este autorizat să numească persoanele împuternicite să semneze acordul.Articolul 4Președintele Consiliului procedează, în numele Comunității, la notificarea prevăzută la articolul 19 din acord.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 26 noiembrie 1996.Pentru ConsiliuPreședinteleE. Kenny--------------------------------------------------


title: Decizia Consiliului din 29 aprilie 2004 privind semnarea și aplicarea provizorie a Protocolului la Acordul de parteneriat și de cooperare (APC) între Comunitățile Europene și statele membre ale acestora, pe de o parte, și Ucraina, pe de altă parte, privind aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la APC, și privind ajustările la ACP

text:
Anunţ juridic important

|

32006D0537

Jurnalul Oficial L 224 , 16/08/2006 p. 0015 - 0015

		20040429Decizia Consiliuluidin 29 aprilie 2004privind semnarea și aplicarea provizorie a Protocolului la Acordul de parteneriat și de cooperare (APC) între Comunitățile Europene și statele membre ale acestora, pe de o parte, și Ucraina, pe de altă parte, privind aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la APC, și privind ajustările la ACP(2006/537/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză și articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) primul paragraf prima teză,având în vedere Tratatul de aderare din 16 aprilie 2003, în special articolul 2 alineatul (3),având în vedere actul anexat la Tratatul de aderare, în special articolul 6 alineatul (2),având în vedere propunerea Comisiei,întrucât:(1) La 8 decembrie 2003, Consiliul a autorizat Comisia, în numele Comunității și al statelor sale membre, să negocieze cu Ucraina un Protocol la Acordul de parteneriat și de cooperare pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și să prevadă un anumit număr de ajustări tehnice legate de evoluțiile instituționale și juridice din cadrul Uniunii Europene.(2) Sub rezerva încheierii eventuale a acestuia la o dată ulterioară, este necesar ca protocolul parafat la 30 martie 2004 să fie semnat în numele Comunității Europene și al statelor sale membre.(3) Protocolul ar trebui să fie aplicat cu titlu provizoriu de la data aderării, până la finalizarea procedurilor necesare încheierii formale a acestuia,DECIDE:Articolul 1Președintele Consiliului este autorizat să numească persoana împuternicită (persoanele împuternicite) să semneze, în numele Comunității Europene și al statelor sale membre, Protocolul la Acordul de parteneriat și de cooperare (APC) între Comunitățile Europene și statele membre ale acestora, pe de o parte, și Ucraina, pe de altă parte, privind aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la APC, și privind ajustările la ACP, sub rezerva încheierii eventuale a acestuia la o dată ulterioară.Textul protocolului se atașează la prezenta decizie [1].Articolul 2Până la intrarea în vigoare a acestuia, protocolul se aplică cu titlu provizoriu de la data aderării.Adoptată la Luxembourg, 29 aprilie 2004.Pentru ConsiliuPreședinteleM. McDowell[1] JO L 224, 16.8.2006, p. 16.--------------------------------------------------


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Întreprinderii comune SESAR aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/227

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Întreprinderii comune SESAR aferent exercițiului financiar 2008
   (2010/554/UE)
   PARLAMENTUL EUROPEAN,
   având în vedere conturile anuale finale ale Întreprinderii comune SESAR pentru exercițiul financiar 2008,
   având în vedere raportul Curții de Conturi privind conturile anuale ale Întreprinderii comune SESAR pentru exercițiul financiar care s-a încheiat la 31 decembrie 2008, însoțit de răspunsurile Întreprinderii comune (1),
   având în vedere Recomandarea Consiliului din 16 februarie 2010 (5829/2010 – C7-0060/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0077/2010),

               1.

               acordă directorului executiv al Întreprinderii comune SESAR descărcarea de gestiune pentru execuția bugetului Întreprinderii comune aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 310, 18.12.2009, p. 9.

      (2)  JO L 248, 16.9.2002, p. 1.

      (3)  JO L 64, 2.3.2007, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/228

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune SESAR aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Întreprinderii comune SESAR pentru exercițiul financiar 2008,
   având în vedere raportul Curții de Conturi privind conturile anuale ale Întreprinderii comune SESAR pentru exercițiul financiar care s-a încheiat la 31 decembrie 2008, însoțit de răspunsurile Întreprinderii comune (1),
   având în vedere Recomandarea Consiliului din 16 februarie 2010 (5829/2010 – C7-0060/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,
   având în vedere Regulamentul financiar al Întreprinderii comune SESAR adoptat de către Consiliul său de administrație la 3 iulie 2007 (denumit în continuare „Regulamentul financiar SESAR”),
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0077/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât Întreprinderea comună SESAR a fost instituită în februarie 2007 în vederea gestionării activităților proiectului SESAR (Single European Sky Air Traffic Management Research – Proiectul de cercetare privind gestionarea traficului aerian în contextul cerului unic european);

               C.

               întrucât Întreprinderea comună se află în stadiu de lansare și nu a pus în aplicare pe deplin controalele sale interne și nici sistemul său de informații financiare în cursul anului 2008;

               D.

               întrucât Întreprinderea comună este proprietara tuturor activelor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu acordurile specifice încheiate cu membrii săi,

               1.

               salută faptul că Curtea de Conturi a constatat fiabilitatea conturilor Întreprinderii comune SESAR aferente exercițiului bugetar 2008 și legalitatea și regularitatea operațiunilor subiacente, în ansamblul lor;

               2.

               constată că Întreprinderea comună a primit 250 000 000 EUR în credite de angajament și 100 900 000 EUR în credite de plată din bugetul 2008 al Uniunii Europene;

               3.

               recunoaște că anii 2007-2008 au reprezentat perioada de începere a activității Întreprinderii comune, că Regulamentul (CE) nr. 1361/2008 al Consiliului (5) de modificare a actului de bază al Întreprinderii comune a fost adoptat abia la 16 decembrie 2008 și că s-a înregistrat o întârziere în plata aportului inițial al Eurocontrol;

      Nerespectarea principiului bugetar al anualității

               4.

               constată că, în aprilie 2008, Consiliul de administrație al Întreprinderii comune a adoptat bugetul definitiv pentru perioada cuprinsă între luna august 2007 și luna decembrie 2008 și că această decizie nu este conformă cu principiul anualității;

      Execuția bugetului

               5.

               remarcă faptul că bugetul definitiv adoptat în aprilie 2008 de către Consiliul de administrație al Întreprinderii comune s-a dovedit a fi extrem de nerealist, așa cum ilustrează ratele de execuție pentru creditele de angajament și de plată, care au atins valoarea de 1 % și, respectiv, de 17 %;

               6.

               regretă că, într-o serie de cazuri, controalele asupra operațiunilor nu au funcționat corect și că nu s-au instituit controale interne adecvate pentru contracte și achiziții publice;

      Contabilizarea activelor

               7.

               își exprimă îngrijorarea cu privire la faptul că, în contrast cu ratele de utilizare foarte scăzute, întreprinderea comună avea la sfârșit de exercițiu sume considerabile depuse în conturi bancare, încălcând astfel principiul echilibrului bugetar;

               8.

               recomandă insistent Întreprinderii comune să elaboreze o politică contabilă referitoare la activele generate în etapa de dezvoltare a proiectului;

      Regulamentul financiar SESAR

               9.

               salută intenția Curții de Conturi de a-și exprima avizul privind Regulamentul financiar SESAR, adoptat de Consiliul de administrație în iulie 2007; subliniază că este important ca acest regulament să fie conform cu regulamentul financiar cadru al organismelor comunitare și împărtășește avizul Curții, potrivit căruia dispozițiile referitoare la execuția bugetului și la prezentarea conturilor, la procedurile de achiziții publice, precum și la funcția de audit intern trebuie să fie completate; ia act, de asemenea, de faptul că Întreprinderea comună trebuie să adopte norme de aplicare a Regulamentului său financiar;

      Raportul anual de activitate

               10.

               recomandă cu insistență Întreprinderii comune să respecte termenele convenite cu reprezentanții Curții pentru prezentarea raportului său anual de activitate;

      Sistemele de control intern

               11.

               observă că un serviciu de audit intern conform normelor internaționale aplicabile în materie nu a fost instituit decât în ianuarie 2009; solicită, de asemenea, Întreprinderii comune să elaboreze fără întârziere sisteme adecvate de control intern în contextul desfășurării de proceduri de achiziții publice; în special, subliniază importanța elaborării unui plan de recuperare în caz de dezastru și a unei politici de protecție a datelor;

               12.

               ia act de faptul că în exercițiul financiar 2008 au fost înregistrate venituri din dobânzi în valoare de 148 370 EUR în cadrul Întreprinderii comune; deduce din conturile anuale și din valoarea dobânzilor că Întreprinderea comună dispune în permanență de un volum ridicat al lichidităților; ia act de faptul că la 31 decembrie 2008 lichiditățile Întreprinderii comune se ridicau la 116 007 569 EUR; îndeamnă Comisia să examineze posibilitățile de a pune pe deplin în aplicare o gestiune a numerarului axată pe necesități, precum și modificările conceptuale necesare pentru menținerea pe termen lung a lichidităților Întreprinderii la un nivel cât mai redus posibil;

               13.

               constată că, în plus, Consiliul de administrație nu a reușit să elaboreze o schemă de personal pentru 2008.

      (1)  JO C 310, 18.12.2009, p. 9.

      (2)  JO L 248, 16.9.2002, p. 1.

      (3)  JO L 64, 2.3.2007, p. 1.

      (4)  JO L 357, 31.12.2002, p. 72.

      (5)  JO L 352, 31.12.2008, p. 12.


title: 2013/509/UE: Decizia reprezentanților guvernelor statelor membre din 16 octombrie 2013 privind numirea unui judecător în cadrul Tribunalului

text:
               18.10.2013

               RO

               Jurnalul Oficial al Uniunii Europene

               L 277/13

         DECIZIA REPREZENTANȚILOR GUVERNELOR STATELOR MEMBRE
   din 16 octombrie 2013
   privind numirea unui judecător în cadrul Tribunalului
   (2013/509/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a treisprezece judecători ai Tribunalului au expirat la 31 august 2013. Este oportună efectuarea de noi numiri pentru perioada cuprinsă între 1 septembrie 2013 și 31 august 2019.

               (2)

               Dna Irena PELIKÁNOVÁ a fost propusă în vederea reînnoirii mandatului său.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea dnei Irena PELIKÁNOVÁ de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Dna Irena PELIKÁNOVÁ este numită judecător în cadrul Tribunalului pentru perioada cuprinsă între 1 septembrie 2013 și 31 august 2019.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 16 octombrie 2013.

            Președintele

         R. KAROBLIS


title: Decizia Consiliului din 17 februarie 1997 privind încheierea unui protocol privind problemele veterinare pentru completarea acordului sub forma unui schimb de scrisori între Comunitatea Economică Europeană și Principatul Andorra

text:
               03/Volumul 21

               RO

               Jurnalul Ofícial al Uniunii Europene

               175

         31997D0345

               L 148/15

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 17 februarie 1997
   privind încheierea unui protocol privind problemele veterinare pentru completarea acordului sub forma unui schimb de scrisori între Comunitatea Economică Europeană și Principatul Andorra
   (97/345/CE)
   CONSILIUL UNIUNII EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât este recomandabilă aprobarea protocolului privind problemele veterinare pentru completarea acordului sub forma unui schimb de scrisori între Comunitatea Economică Europeană și Principatul Andorra, semnat la 18 iunie 1996,
   DECIDE:
   Articolul 1
   Protocolul privind problemele veterinare pentru completarea acordului sub forma unui schimb de scrisori între Comunitatea Economică Europeană și Principatul Andorra este aprobat în numele Comunității.
   Textul protocolului este atașat la prezenta decizie.
   Articolul 2
   Președintele Consiliului este autorizat să numească persoana împuternicită să semneze protocolul.
   Articolul 3
   În numele Comunității, președintele Consiliului preia obligația notificării prevăzute în articolul 4 din protocol (1).
   Articolul 4
   Comisia, asistată de reprezentanții serviciilor veterinare din statele membre, reprezintă Comunitatea în subgrupul veterinar instituit în baza articolul 2 din protocol.
   Poziția Comunității în cadrul Comitetului Mixt cu privire la recomandările subgrupului veterinar este stabilită de Consiliu, care hotărăște cu majoritate calificată.
   Articolul 5
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 17 februarie 1997.

            Pentru Consiliu

            Președintele

         G. ZALM

      (1)  Data intrării în vigoare a protocolului se publică în Jurnalul Oficial al Comunităților Europene de către Secretariatul General al Consiliului.


title: 2010/129/PESC: Decizia 2010/129/PESC a Consiliului din 1 martie 2010 de modificare a Poziției comune 2008/109/PESC privind măsuri restrictive împotriva Liberiei

text:
               2.3.2010

               RO

               Jurnalul Oficial al Uniunii Europene

               L 51/23

         DECIZIA 2010/129/PESC A CONSILIULUI
   din 1 martie 2010
   de modificare a Poziției comune 2008/109/PESC privind măsuri restrictive împotriva Liberiei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 12 februarie 2008, Consiliul a adoptat Poziția comună 2008/109/PESC privind măsuri restrictive împotriva Liberiei (1).

               (2)

               La 17 decembrie 2009, Consiliul de Securitate al Organizației Națiunilor Unite a adoptat Rezoluția (RCSONU) 1903 (2009) de prelungire cu o perioadă suplimentară de 12 luni a măsurilor restrictive privind călătoriile și de modificare a măsurilor restrictive privind armele.

               (3)

               Poziția comună 2008/109/PESC ar trebui să fie modificată în consecință.

               (4)

               Sunt necesare acțiuni suplimentare ale Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   Poziția comună 2008/109/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Statele membre iau măsurile necesare pentru a preveni furnizarea, vânzarea sau transferul direct sau indirect de armament sau de material conex de orice tip, precum și furnizarea de asistență, consiliere și formare de orice tip în legătură cu activități militare, inclusiv finanțarea și sprijinul financiar, de către resortisanți ai statelor membre sau de pe teritoriul statelor membre sau folosind nave sau aeronave aflate sub pavilionul acestora către toate entitățile neguvernamentale și persoanele care desfășoară activități pe teritoriul Liberiei.”

               2.

               Articolul 2 se înlocuiește cu următorul text:
               „Articolul 2
               (1)   Articolul 1 nu se aplică:

                           (a)

                           armelor și materialelor conexe, precum și serviciilor de formare și de asistență tehnică destinate exclusiv sprijinirii Misiunii Organizației Națiunilor Unite în Liberia (UNMIL) sau utilizării de către aceasta;

                           (b)

                           îmbrăcămintei de protecție, inclusiv vestelor anti-glonț și căștilor militare, exportate temporar în Liberia de personalul Organizației Națiunilor Unite, de reprezentanții mijloacelor de comunicare în masă și de agenții umanitari sau de personalul din domeniul asistenței pentru dezvoltare și personalul asociat, exclusiv pentru uzul personal al acestora;

                           (c)

                           altor tipuri de echipament militar neletal, destinat exclusiv utilizării în scop umanitar sau de protecție, și serviciilor conexe de asistență sau formare tehnică, astfel cum au fost comunicate în prealabil comitetului instituit în temeiul punctului 21 din RCSONU 1521(2003) («Comitetul pentru sancțiuni»);

                     (2)   Furnizarea, vânzarea sau transferul de arme și de materiale conexe, precum și furnizarea de servicii, prevăzute la alineatul (1) literele (a) și (c), fac obiectul unei autorizații acordate de autoritățile competente ale statelor membre. Statele membre examinează, de la caz la caz, livrările menționate la alineatul (1) literele (a) și (c), ținând seama pe deplin de criteriile stabilite în Poziția comună 2008/944/PESC a Consiliului de definire a normelor comune care reglementează controlul exporturilor de tehnologie și echipament militar (2). Statele membre solicită luarea unor măsuri de protecție adecvate pentru a combate abuzurile privind autorizațiile acordate în temeiul prezentului alineat și, după caz, adoptă măsuri pentru repatrierea armelor și a materialelor conexe furnizate.
               (3)   Statele membre notifică în prealabil Comitetului pentru sancțiuni toate livrările de arme și de materiale conexe către guvernul Liberiei sau furnizarea către guvernul Liberiei de orice tip de asistență, consiliere sau formare în legătură cu activități militare, cu excepția celor menționate la alineatul (1) literele (a) și (b).

         Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 martie 2010.

            Pentru Consiliu

            Președintele

         D. LÓPEZ GARRIDO

      (1)  JO L 38, 13.2.2008, p. 26.

      (2)  JO L 335, 13.12.2008, p. 99.”